laion/Wikipedia-Exotic huggingface dataset:
רבלה (ארץ חמת)

רבלה היא עיר בארץ חמת, המוזכרת בתנ"ך כמקום מפקדתם של פרעה נכה ונבוכדנצר. בכלח נמצא מכתב ששלח המושל האשורי ברבלה אל מלך אשור. במכתב זה מוזכרת רבלה בסמיכות לקדש. על יהואחז בנו של יאשיהו מסופר בתנ"ך: "בן עשרים ושלש שנה יהואחז במלכו ... ויאסרהו פרעה נכה ברבלה בארץ חמת" לאחר מכן מסופר על צדקיהו בעת חורבן בית ראשון: "וירדפו חיל כשדים אחר המלך וישגו אתו בערבות ירחו וכל חילו נפצו מעליו. ויתפשו את המלך ויעלו אתו אל מלך בבל רבלתה וידברו אתו משפט. ואת בני צדקיהו שחטו לעיניו ואת עיני צדקיהו עור ויאסרהו בנחשתים ויבאהו בבל." השם "רבלה" מופיע פעם אחת נוספת בתנ"ך בתיאור גבולות ארץ ישראל בפרשת מסעי, שם כתוב: " וירד הגבל משפם הרבלה מקדם לעין וירד הגבול ומחה על כתף ים כנרת קדמה" הדיעות חלוקות האם רבלה זאת היא רבלה בארץ חמת או רבלה אחרת. היו שזיהו את "רבלה מקדם לעין" עם רבלה בארץ חמת ובהתאם זיהו את "העין" באזור חמת. אחרים טענו שלא ייתכן שרבלה בארץ חמת, הנמצאת צפונית ללבוא חמת תהיה זהה עם רבלה מקדם לעין הנמצאת דרומית ללבוא חמת. בנוסף, הפנו לכך שהתנ"ך מדגיש שוב ושוב שרבלה היא בארץ חמת, ומכאן שסביר שהייתה עוד "רבלה" במקום אחר. היו שטענו שיש לקרוא את "הרבלה" בפסוק כתואר של שפם, כלומר מדובר בשפם במחוז רבלה, ועל כן רבלה היא אכן רבלה של חמת. בתלמוד בבלי מובא מימרא של רבי אבהו שרבלה היא אנטוכיה ובתלמוד ירושלמי ובמדרש רבה מזוהה רבלה עם "דפני של אנטוכיא". רש"י כותב שרבלה הייתה על הגבול הצפוני של ארץ ישראל. על הפסוק ביחזקאל: "בחרב תפלו על גבול ישראל אשפוט אתכם וידעתם כי אני ה'", הוא כותב: "בסוף הגבול והיא רבלה ארץ חמת היא אנטוכיא שם נשפט צדקיהו ביד נבוכדנצר כמו שנאמר בספר (מלכים ב כה) שם שחט את בניו שם נקר את עיניו והיא סוף הגבול שנאמר במרגלים ובכמה מקומות עד לבא חמת". רבלה מזוהה בתל זראעה, על הגדה המזרחית של האורונטס, 800 מטר צפונית מזרחית לכפר רבלה, הנמצא כ-34 ק"מ מדרום לחומס, וכ-12 קילומטר דרומית לקדש המזוהה בתל נבי מנד. זיהוי זה נסמך על שם הכפר רבלה המשמר את השם רבלה. התל חולש על דרך האורך הראשית של בקעת הלבנון. יש המזהים את תל זראעה גם עם "שבתן" המוזכרת בתיאורים של קרב קדש. בזכרונותיו של קלוד קונדר הוא כתב על ביקורו בכפר רבלה שאין בכפר עתיקות וכך גם כתב עוד קודם לכן יוסיאס פורטר (אנ'). בסקרים ארכאולוגיים בתל נמצאו חרסים המתוארכים למן תקופת הברונזה התיכונה ועד תקופת הברזל. כיום על התל נמצא בית קברות. עמנואל וליקובסקי חלק על הזיהוי המקובל של רבלה ליד הכפר רבלה וטען שרבלה נמצאת בתל נבי מנד, המזוהה לרוב כקדש. רבלה 2, אנציקלופדיה מקראית, כרך ז, עמ' 320 ספר מלכים ב', פרק כ"ג, פסוק ל"א-לג ספר מלכים ב', פרק כ"ה, פסוק ה'-ז' פסוקים מקבילים נמצאים ב: ספר ירמיהו, פרק ל"ט, פסוק ה' ספר ירמיהו, פרק נ"ב, פסוק ט' ספר במדבר, פרק ל"ד, פסוק י"א Ain, in Dr. William Smith's Dictionary of the Bible:, page 56 יצחק בן צבי, דפנה בארץ דן, העולם, 22 בספטמבר 1939 Yigal Levin, Numbers 34:2-12, The Boundaries of the Land of Canaan, and the Empire of Necho, Journal of the Ancient Near Eastern Society, Vol. 30, Issue 1, 2006, page 71 תלמוד בבלי, מסכת סנהדרין, דף צ"ו, עמוד ב' תלמוד ירושלמי, מסכת שקלים, פרק ו', הלכה ב' איכה רבה ד, ט בראשית רבה, צד, ט ספר יחזקאל, פרק י"א, פסוק י' Heth and Moab: Explorations in Syria in 1881 and 1882, page 16-17 The giant cities of Bashan and Syria's holy places, 1892, pages 318-319 Immanuel Velikovsky, Ages in Chaos, Ramses II and His Time, 1978, pages 25-26
מואמר אקסוי

מואמר אקסוי (בטורקית: Muammer Aksoy;‏ 1917 – 31 בינואר 1990) היה פוליטיקאי, עיתונאי ומשפטן טורקי, שנרצח על ידי פעילים איסלמיים. מואמר אקסוי נולד באיבראדה למשפחת חבר פרלמנט. בשנת 1939 הוא סיים לימודי משפטים באוניברסיטת איסטנבול[דרושה הבהרה] ובשנת 1950 קיבל תואר דוקטור מאוניברסיטת ציריך. לאחר חזרתו לטורקיה הוא התחיל ללמד באיסטנבול ובאנקרה. בשנת 1957 הוא עזב את האוניברסיטה[דרושה הבהרה] בה לימד, לאור השפעת הממשל על החופש באוניברסיטה, והחל בפעילות פוליטית בהצטרפו למפלגת העם הרפובליקאית. לאחר הפיכה צבאית של בשנת 1960 הוא חזר לאוניברסיטה והתמנה לפרופסור. הוא היה בין מכיני החוקה החדשה ובשנת 1977 נבחר לאספה הלאומית הגדולה של טורקיה. לאחר הפיכה צבאית של שנת 1980 הוא חזר לתחום המשפטי. בשנת 1989 מואמר אקסוי היה שותף ביחד עם בהריה איצ'וק להקמת ארגון לקידום רעיונות של מוסטפא כמאל אטאטורק. הוא גם כתב מאמרים בנושאים שונים בעיתונות המקומית. בערב 31 בינואר 1990 הוא נרצח מול ביתו על ידי ארגון אסלאמי. מספר פעילים, שניסו לקדם את חקירת הרצח נהרגו תוך מספר שנים. מדיה וקבצים בנושא מואמר אקסוי בוויקישיתוף קורות חיים
גביע המדינה בכדורגל נשים 2019/2020

גביע המדינה בכדורגל נשים לעונת 2019/2020 הייתה התחרות ה-22 מאז היווסדה. משחקי התחרות החלו ב-17 בדצמבר 2019 אך התחרות הופסקה בעקבות התפרצות נגיף הקורונה בישראל ולא חודשה לאחר מכן. בתחרות השתתפו 8 קבוצות ליגת העל, 6 מתוך 10 קבוצות מהליגה הלאומית ולראשונה גם 4 מתוך 10 קבוצות מהליגה הארצית. בסיבוב הראשון השתתפו 3 מקבוצות הליגה הארצית ו-3 קבוצות מהליגה הלאומית. שאר המשתתפות מהליגות הלאומית והארצית עלו באופן אוטומטי לשמינית הגמר. אל שמינית הגמר העפילו 3 הקבוצות שניצחו בסיבוב הראשון, קבוצת ליגה ארצית אחת ושלוש קבוצות ליגה לאומית שעלו באופן אוטומטי וכן 7 קבוצות מליגת העל שהצטרפו בשלב זה. סיבוב הגביע הזה נערך ב-24 בפברואר 2020. אל רבע הגמר העפילו 7 הקבוצות שניצחו בשמינית הגמר והפועל רעננה מליגת העל שקיבלה בהגרלה כרטיס חופשי לשלב זה. סיבוב גביע זה היה צפוי להיערך ב-23 באפריל 2020 אך לא התקיים במועד זה בעקבות התפרצות נגיף הקורונה בישראל. עונת 2019/2020 בליגת העל בכדורגל נשים גביע המדינה בכדורגל 2019/2020 עונת 2019/2020 בגביע המדינה בכדורגל נשים, באתר ההתאחדות לכדורגל בישראל החלטת בית הדין המשמעתי לאי הופעת בנות עראבה למשחק
שיט הדלעות של וינדזור

שיט הדלעות של וינדזור (באנגלית: Windsor Pumpkin Regatta) הוא שיט תחרותי המתרחש מדי שנה באוקטובר באגם פיסקוויד שבעיר וינדזור הממוקמת בנובה סקוטיה שבקנדה. אורכו של המסלול הוא 800 מטרים, והשיט בו מותר בסירות העשויות מדלעת בצבעים בהירים בלבד. התחרות יוסדה בשנת 1999 על ידי דני דיל, שהיה בנו של הווארד דיל, מגדל דלעות ענקיות. בשנים 1999–2007 שלט בתחרות החקלאי ליאו סווינמר, עם תשעה ניצחונות רצופים. בשעת הניצחון האחרון שלו, ב-14 באוקטובר 2007, היה סווינמר בגיל 73. התחרות זכתה לפרסום רב בשנת 2005 לאחר שמרתה סטיוארט הודיעה כי תשתתף בה, אך השתתפותה נמנעה לבסוף בשל הפרשה הפלילית בה הסתבכה. בשנת 2008 כבר היו בתחרות 60 מתחרים ולמעלה מ-10,000 צופים. התחרות גרמה לתחרויות נוספות דומות כשהמפורסמות שבהן הן התחרות שנערכת באוניברסיטת ויסקונסין–מדיסון מדי שנה משנת 2005, וכן תחרות הנערכת באגם בעיר קולצ'סטר שבורמונט. מדיה וקבצים בנושא שיט הדלעות של וינדזור בוויקישיתוף אתר האינטרנט הרשמי של שיט הדלעות של וינדזור Farmers Almanac The Great Pumpkin Raft Race! (אורכב 08.12.2009 בארכיון Wayback Machine) USA Today, Scott Bryson congratulates Leo Swinamer, October 14, 2007 CBC, "Leo Swinimer a winner in Martha Stewart's absence", October 10, 2005 UPI "Racers compete in big floating pumpkins", October 13, 2008
ג'ימי קול

ג'ימי קול (באנגלית: Jimmy Two-Shoes) היא סדרת טלוויזיה קנדית מונפשת, מסוגת קומדיה ופנטזיה אורבנית, אשר נוצרה על ידי אדוארד קיי ושון סקוט, שאחרון גם ביים אותה יחד עם קייל מרשל. הסדרה הופקה על ידי Breakthrough Entertainment‏, Mercury Filmworks ו-Elliott Animation (עונה 2). הסדרה שודרה במקור בארצות הברית בערוץ דיסני XD החל מ-13 בפברואר 2009 עד 15 ביולי 2011. בקנדה הסדרה שודרה בערוץ Teletoon החל מ-21 במרץ 2009 עד 5 באפריל 2012. בישראל הסדרה שודרה בדיבוב עברי בערוץ דיסני בין השנים 2009–2011. לסדרה הופקו שתי עונות בעלות 52 פרקים באורך 22 דקות, כאשר כל פרק מחולק לשני פרקים משניים באורך 11 דקות. דמויות הסדרה הופיעו בעונה השלישית של השעשועון "Skatoony" לצד דמויות מהזיכיון "אי-שרדות". הסדרה עוקבת אחר ג'ימי קול, נער בן 14 שמנסה להפוך את החיים למצחיקים וכיפים בעיר קריית סבל, העיר הכי משעממת בעולם שנשלטת על ידי לושיוס היינוס השביעי. ג'ימי קול לא עושה זאת לבד, אלא בעזרת חבריו - הלואיז קול וביזי היינוס. ג'ימי קול – הדמות הראשית של הסדרה. נער בן 14 בעלת שמחת חיים רבה. ביזי היינוס – אחד מחבריו הטובים של ג'ימי. מפלצת אדומה ענקית בגיל העשרה. הלואיז קול – ילדה קטנה סופר אינטליגנטית ועם זאת הרסנית, אחת החברות הכי טובות של ג'ימי. לושיוס היינוס השביעי – השליט של העיר קריית סבל. סמי גארווין – עוזרו של לושיוס. הוא ביישן ורגיש, אך עם זאת הוא מעוניין לקבל תהילה. סרבי – חיית המחמד של ג'ימי. הדיבוב העברי בוים על ידי גדי לוי, והופק על ידי אסנת סדן. בנוסף דיבבו בדיבוב העברי גדי לוי, גילן שחף, טליה ברקאי, יורם יוספסברג, עדי קוזלובסקי ושמחה ברבירו. פיילוט הסדרה שאורכו כ-6 דקות הופק בשנת 2006, כאשר לפיו הסדרה הייתה מיועדת במקור לקהל בוגר ולא לילדים. בקונספט המקורי הסדרה מתרחשת בגיהנום, ולא בעיר קריית סבל, כאשר לדמויות יש תכונות דומות אך קצת שונות מאלה שהיו להן בסופו של דבר. הפיילוט מתחיל כאשר ג'ימי קול עוזר לגברת זקנה לחצות את הכביש. הגברת מפילה את הארנק שלה, וכשג'ימי מרים אותו בשבילה דורס אותו אוטובוס. לאחר מכן הוא מת בבית החולים ונשלח לגיהנום מפני שנחשב בטעות כגנב, שם הוא מנסה להפוך את החיים לכיפים. אתר האינטרנט הרשמי של ג'ימי קול "ג'ימי קול", במסד הנתונים הקולנועיים IMDb (באנגלית) "ג'ימי קול", באתר Rotten Tomatoes (באנגלית) "ג'ימי קול", במסד הנתונים הקולנועיים KinoPoisk (ברוסית) "ג'ימי קול", במיזם "אישים" לתיעוד היצירה הישראלית Jimmy Two-Shoes (lost test pilot of Canadian children's animated TV series; 2006), באתר The Lost Media Wiki
ענישה גופנית בבית הספר

ענישה גופנית בבתי ספר היא מקרה פרטי של ענישה גופנית לשם השלטת משמעת. הענישה הגופנית בבתי הספר לבשה צורות שונות לאורך ההיסטוריה, וברוב המקרים הוטלה על תלמידים סוררים על ידי מורה או מנהל בית ספר, ושימשה למטרת השלטת משמעת. השיטות הנפוצות ביותר היו הכאת התלמיד הסורר באמצעות סרגל על כף היד או הלקאתו בישבנו במספר דרכים 1 מכות בישבן עם יד או מקל בדרך כלל עירום כשהתלמיד הנענש שכוב על ברכי המכה 2 הלקאה עם שוט כשהתלמיד שעון על השולחן עד אמצע המאה העשרים, ענישה גופנית בבתי ספר הייתה קיימת וחוקית כמעט בכל מדינות העולם. ענישה מסוג זה עדיין חוקית במספר מצומצם של מדינות, בהן מדינות מסוימות בארצות הברית, סינגפור, מלזיה, קוריאה הדרומית, וקיימת בפרקטיקה (אם כי לא מבחינה חוקית) במספר מדינות נוספות כגון סין, יפן, ורוב מדינות אפריקה. בשנת 1982 פסק בית הדין האירופי לזכויות אדם שענישה גופנית של תלמידים בניגוד לרצון הוריהם, שהייתה נהוגה בבתי הספר בבריטניה, היא הפרה של אמנת זכויות האדם, ועלולה לחנך את הילד בצורה מנוגדת לרצונם ואמונתם של הוריו. בישראל נהגה ענישה גופנית בבתי ספר. בשנת 1985 קבעה שופטת בית המשפט השלום דבורה ברלינר: "נראה לי כי יש לאפשר למורה לשמור על משמעת בכיתתו ואם הדבר כרוך במקרים נדירים במתן סטירה או אקט גופני דומה כי אז אין מקום להוקיע את המורה על כך." בהמשך השתנתה המדיניות, וכיום מדינת ישראל אוסרת כל ענישה גופנית של תלמידים. אורלי פוקס-שבתאי, ‏האם היטיב האיסור הגורף על כל מכה חינוכית עם ילדי ישראל?, משפחה במשפט א, תשס"ז לא כל סטירה של מורה לתלמיד היא עבירה, מעריב, 13 בספטמבר 1985
דיאב

דיאב (בערבית: دياب) הוא שם משפחה. האם התכוונתם ל... חסאן דיאב – פוליטיקאי לבנוני, ראש ממשלת לבנון יוסף דיאב – פוליטיקאי ישראלי, חבר הכנסת הרביעית סלאם מוניר דיאב – אמן ישראלי עמר דיאב – זמר מצרי שייח' דיאב 2 – אתר ארכאולוגי בבקעת הירדן
וספה PX

וספה PX (באיטלקית: Vespa PX, קרוי גם: Piaggio Vespa PX) הן מספר סדרות של קטנועים מתוצרת יצרנית הרכב הדו-גלגלי פיאג'ו, ממשפחת המותג וספה, אשר יוצרו באיטליה בין השנים 1977–2017. "P 125 X" - מנוע 123 סמ"ק, יוצר בין השנים 1977–1981. "PX 125 E" - מנוע 123 סמ"ק, יוצר בין השנים 1982–1987. "P 150 X" - מנוע 150 סמ"ק, יוצר בין השנים 1978–1997. "PX 150 E" - מנוע 150 סמ"ק, יוצר בין השנים 1977–1997. "P 200 E" - מנוע 198 סמ"ק, יוצר בין השנים 1981–1986. "PX 200 E" - מנוע 198 סמ"ק, יוצר בין השנים 1982–1997. "PX 80 E" - מנוע 79 סמ"ק, יוצר בין השנים 1986–1999. "P 80 X" - מנוע 79 סמ"ק, יוצר בין השנים 1981-1983. "PX 125 E" - מנוע 123 סמ"ק, יוצר בין השנים 1987–1998. "PX 125 T5" - מנוע 123 סמ"ק, יוצר בין השנים 1998–2008. "PX 200 E GS" - מנוע 198 סמ"ק, יוצר בין השנים 1998–2008. "PX 125" - מנוע 123 סמ"ק, יוצר בין השנים 1998–2001. "PX 150" - מנוע 150 סמ"ק, יוצר בין השנים 2011–2016. "PX 200" - מנוע 198 סמ"ק, יוצר בין השנים 2011–2016. מנוע קירור אוויר. קיבולת מכל דלק - 8 ליטר (2–2.5 ליטר רזרבה). תאוצה בין 0–100 קמ"ש היא 9.3 שניות (דגם "P 125 E", שנת 1983). דגם "וספה PX 125", שנת 2013 דגם "וספה PX 125", שנת 1998 (ברקע פיאט פנדה) דגם "וספה PX 125" דגם "וספה PX 125 E" דגם "וספה PX 125 E" דגם "וספה PX 200" דגם "וספה PX 200", שנת 2003 דגם "וספה PX 150", שנת 2017 דגם מסדרה "וספה PX" קטנוע וספה וספה GTS וספה T5 וספה קוזה וספה ספרינט מדיה וקבצים בנושא וספה PX בוויקישיתוף וספה PX, סרטון באתר יוטיוב וספה PX, סרטון באתר יוטיוב אתר מותג וספה הבינלאומי (באנגלית) היסטורית קטנועי "וספה" vespa.com/en_EN/Heritage "וספה PX" דגמים Vespa P125X, P150X & P200E scooterhelp.com/serial/service.VNX1T.VSX1T Sarti, Giorgio (2006). Vespa : [1946-2006 : 60 years of the Vespa]. St. Paul, MN: Motorbooks. p. 365. ISBN 9780760325773. וספה PX 150 vespa.com/it_IT וספה p80x moped-museum.de/vespa/vespa-p80x "וספה PX" web.archive.org/web/20120627173820
סימפוניה ברה מינור (פרנק)

הסימפוניה ברה מינור היא יצירה תזמורתית הנחשבת למפורסמת ביותר מבין יצירותיו של המלחין הצרפתי סזר פרנק. יצירה זו היא הסימפוניה היחידה שנכתבה על ידו. בניגוד למבנה המקובל של סימפוניה בתקופתו (ארבעה פרקים) סימפוניה זו בנויה משלושה פרקים בלבד. פרנק השלים את כתיבת היצירה לאחר שנתיים של עבודה ב-22 באוגוסט 1888. ביצוע הבכורה של היצירה נערך בקונסרבטוריון פריז ב-17 בפברואר 1889 בניצוחו של הכנר ז'ול גרסין. פרנק הקדיש את הסימפוניה לתלמידו אנרי דיפארק. 2 חלילים 2 אבובים קרן אנגלית 2 קלרינטים (בסי במול) קלרינט בס 2 בסונים 4 קרנות יער 2 קורניות 2 חצוצרות 3 טרומבונים טובה טימפני נבל כלי קשת היצירה בניגוד למבנה המקובל של סימפוניה בשלהי התקופה הרומנטית בנויה משלושה פרקים בלבד. פרנק מחביא את הפרק השלישי המקובל (סקרצו) כחלק ממבנה הפרק השני. לנטו - אלגרו מה נון טרופו (Lento; Allegro ma non troppo) פרק זה בסימפוניה בנוי סביב הנושא המופיע בפתיחת הפרק אצל סקציית הבאס, הצ'לים והויולות - נושא זה מפותח לכל אורך הפרק, תוך מעבר בין הכלים השונים. נושא זה חוזר ומופיע בפרקיה הבאים של היצירה, ומהווה את הבסיס הרעיוני ליצירה. אלגרטו (Allegretto) פרק זה מפורסם במיוחד במנגינה שמנגנת הקרן האנגלית בליווי הנבל וכלי המיתר. בתוך פרק זה מחביא פרנק את הפרק השלישי המקובל (סקרצו) כחלק משתי חטיבות של טריו המופיעות לאורכו של הפרק. אלגרו נון טרופו (Allegro non troppo) הפרק מתחיל במנגינה מז'ורית ושמחה, מנגינה זו מפותח לאורכו של הפרק בכל דרכים המקובלות במסגרת צורת הסונאטה. הקודה חוזרת לנושא היצירה מהפרק הראשון בצורה דרמטית ומרשימה הכוללת את כלל התזמורת. מוזיקה רומנטית היצירה, באתר מיזם ספריית התווים הבינלאומי
ועכשיו לחלק האינטרגלקטי

ועכשיו לחלק האינטרגלקטי הוא אלבום הסולו השלישי של הראפר הישראלי טונה. האלבום יצא לאור ב-13 בדצמבר 2019 דרך חברת התקליטים "ועד הוייב". מהאלבום יצא הסינגל "אנרגיה", שיצא לאור 6 חודשים לפני צאת האלבום בליווי וידאו קליפ. כל שירי האלבום הופקו על ידי ניר דנן ויקיר בן טוב, המפיקים המוזיקליים הקבועים של טונה שהפיקו גם את אלבומיו הקודמים. באלבום מתארחים רביד פלוטניק, לירון עמרם, פלד, מיכאל סוויסה, נורוז ואחשתיים. את רוב שירי האלבום כתב טונה לבדו והלחין עם ניר דנן. בשירים אחדים השתתפו אומנים אחרים במילים ובלחן. השיר המסיים של האלבום, "שמבלה" מכיל דגימה מתוך שירם של להקת IS הופ "שמבולה", וחבריה קיבלו קרדיט באלבום בכתיבת השיר לצד טונה. זהו אלבום טראפ, בניגוד לאלבומיו הקודמים של טונה. במהלך כל האלבום נשמעים אפקטים של לייזר המסתנכרנים עם הקצב. באלבום יש שימוש רב ב-"Gapless Playback" (אנ'), מעברים מטראק לטראק, מה שיוצר שמיעה רציפה בלי שקט בין השירים. במרבית שירי האלבום טונה מזכיר את שחרורו מחברת התקליטים עננה, שהוציאה את שני אלבומיו הקודמים. שם האלבום ועטיפתו, שעוצבה על ידי המעצב חן מכבי, הם מחווה לאלבומו של הראפר הישראלי וחברו של טונה, רביד פלוטניק, "ועכשיו לחלק האומנותי". רוב שירי האלבום מסתיימים בדגימות ממקורות שונים העוסקים בחלל החיצון ובחוצנים. בין היתר שולבו בו הקלטות מדיווחי התקשורת על התרסקות הגשושית "בראשית", שהייתה הגשושית הישראלית הראשונה שיועדה לנחות בירח, מהרצאתו של ד"ר עמרי ונדל "החיים בעולמות רחוקים" ומסרטו של אילן שושן "Aliens". מבקר המוזיקה בן שלו סקר את האלבום עבור עיתון הארץ וכתב ”החדש של טונה הוא האלבום הישראלי הכי מעניין ורלוונטי שיצא בזמן האחרון”. מבקרת המוזיקה עינת אוליבייר כתבה במעריב ”באלבומו השלישי הראפר איתי זבולון הולך למקום בוגר יותר ובעיקר מפוכח, ומוכיח שהוא אשף מילולי ומוזיקלי ענק, עם כוח כבידה משמעותי.” יוסי חרסונסקי סקר את האלבום בחיוב והעניק לו ציון של ארבעה כוכבי זהב מתוך חמישה. מילות השירים נכתבו על ידי איתי זבולון (למעט היכן שמצוין אחרת).  האלבום ועכשיו לחלק האינטרגלקטי באתר Discogs האלבום ועכשיו לחלק האינטרגלקטי באתר ספוטיפיי האלבום ועכשיו לחלק האינטרגלקטי באתר אפל מיוזיק Tuna - Energy \\ טונה - אנרגיה, נבדק ב-2020-01-04 בן שלו, החדש של טונה הוא האלבום הישראלי הכי מעניין ורלוונטי שיצא בזמן האחרון, באתר הארץ, 18 בדצמבר 2019 עינת אוליבייר, ‏הצד המואר של הירח: טונה מתבגר אבל לוקח את הבאסה בסבבה, באתר מעריב אונליין, 24 בדצמבר 2019 ועכשיו לחלק האינטרגלקטי, באתר יוסמיוסיק, ‏27 בדצמבר 2019
הר אדיקסון

הר אדיקסון (באנגלית: Mount Edixon) הוא הר ברכס לאנטרמן, בדרום מזרח הרי באוורס, בארץ ויקטוריה, שבאנטארקטיקה. גובהו של ההר 2,080 מטרים מעל פני הים. ההר ממוקם בחוף פנל, 9.8 קילומטרים דרומית-מזרחית לפסגת באוורס שברכס לאנטרמן. שמו של ההר ניתן לו על ידי המשלחת הצפונית של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר 1963–1964. ההר נקרא על שמו של לוטננט קומנדר ג'יימס ר. אדיקסון (James R. Edixon), טייס בטייסת VX-6 של צי ארצות הברית, שהיה אחראי על הסיוע האווירי שניתן למשלחת הסקר הגאולוגי של ניו זילנד. הר אדיקסון באתר הסקר הגאולוגי של ארצות הברית הר אדיקסון באתר הגאזט האנטארקטי של ממשלת ניו זילנד הר אדיקסון באתר הגאזט האנטארקטי של ממשלת אוסטרליה הר אדיקסון באתר הגאזט האנטארקטי המשווה SCAR של ממשלת אוסטרליה הר אדיקסון באתר peakery הר אדיקסון בגאזט השמות האנטארקטיים הרשמי של ממשלת ניו זילנד מידע היסטורי וגאוגרפי
אולסון

אולסון (Olsson, Olson) הוא שם משפחה. האם התכוונתם ל... אנטון אולסון – שחמטאי שוודי אן-מרגרט אולסון – שמה המלא של אן-מרגרט, שחקנית וזמרת שוודית-אמריקאית אריק אולסון – אדמירל בצי האמריקאי יאן ויקטור אולסון – כדורגלן שוודי יני אולסון – דיפלומטית שוודית כריסטיאן אולסון – אתלט שוודי מולין אולסון – מגישת טלוויזיה שוודית מנסור אולסון – פרופסור לכלכלה ולמדעי החברה אמריקאי מרטין אולסון – כדורגלן שוודי, אחיו התאום של מרקוס אולסון נלי אולסון – דמות בדיונית המורכבת מכמה דמויות בספר "בית קטן בערבה" ננסי אולסון – שחקנית אמריקאית ריקארד אולסון – מנחה טלוויזיה שוודי אולסון (עיר) – עיר בנורווגיה
בראונלי

בראונלי (באנגלית: Brownlee, Brownley) הוא שם משפחה. האם התכוונתם ל... אליסטר בראונלי – טריאתלט בריטי ג'וליה בראונלי – פוליטיקאית אמריקאית ג'ונתן בראונלי – טריאתלט בריטי לורנס בראונלי – זמר טנור אמריקאי
סבובודה

סבובודה (בצ'כית: Svoboda) הוא שם משפחה צ'כי. האם התכוונתם ל... יוזף סבובודה (אנ') – אמן ואדריכל נוף צ'כי לודביק סבובודה – נשיא צ'כוסלובקיה פרנטישק סבובודה – כדורגלן צ'כוסלובקי קרל סבובודה (אנ') – מלחין צ'כי
אובלק

אובלק (Oblak) הוא שם משפחה. האם התכוונתם ל... ברנקו אובלק – כדורגלן ומאמן כדורגל סלובני יאן אובלק – כדורגלן סלובני מריאן אובלק (אנ') – ארכיבישוף קרואטי מדיה וקבצים בנושא אובלק בוויקישיתוף
אוואריסטו (פירושונים)

האם התכוונתם ל... אוואריסטו - כינוי הנודע של אבריסטו דה מסדו, כדורגלן ומאמן כדורגל ברזילאי אישים ששם משפחתם אוואריסטו חואן אוואריסטו – כדורגלן ארגנטינאי מריו אוואריסטו – כדורגלן ארגנטינאי
Voila

Voila הוא אלבום האולפן השביעי של הזמרת-יוצרת האמריקאית בלינדה קרלייל. האלבום יצא לאור ב-5 בפברואר 2007 באירופה, וב-6 בפברואר 2007 באמריקה הצפונית, בהוצאת חברת התקליטים רייקו-דיסק. מתוך האלבום יצא הסינגל היחיד "I Still Love Him". האלבום הוא אלבום האולפן הראשון של קרלייל מאז A Woman and a Man, אותו הוציאה בשנת 1996. בהודעה לעיתונות שנמסרה באוקטובר 2006, אמרה קרלייל "אחרי שעברתי לצרפת, התוודעתי לשאנסון הצרפתי הקלאסי, תוך שנחשפתי גם להרבה מוזיקת פופ צרפתית. הבנתי שיש עולם שלם של אמנים וזמרים שלא הכרתי. כשגיליתי את כל השירים המדהימים הללו, התאהבתי במוזיקה הזו ורציתי להקליט כאלו בעצמי". בארצות הברית, נמכר האלבום במידה מצומצמת בעקבות היותו אלבום בשפה הצרפתית. בראשית צאתו, נמכר במדינה בלמעלה מ-3,000 עותקים. מידע על האלבום Voila באתר MusicBrainz מידע על האלבום Voila באתר AllMusic האלבום Voila באתר Discogs האלבום Voila באתר ספוטיפיי האלבום Voila באתר יוטיוב Belinda Carlisle - Voila, Discogs (באנגלית) Belinda Carlisle - Voila, Discogs (באנגלית) Belinda Carlisle - I Still Love Him, Discogs (באנגלית) Belinda Carlisle - A Woman & A Man, Discogs (באנגלית) Billboard Bits: Paul McCartney, Family Values, Belinda Carlisle, Billboard .:: belinda carlisle - a place on earth - news archive, belindacarlisle.50webs.com Ask Billboard, Billboard
ז'ראר דה וקולר

ז'ראר דה וקולר (בצרפתית: Gérard Henri de Vaucouleurs; 25 באפריל 1918, פריז - 7 באוקטובר 1995, אוסטין) היה אסטרונום צרפתי, שפעל שנים רבות בארצות הברית. פיתח סיווג מורפולוגי של גלקסיות. ז'ראר דה וקולר נולד בפריז ובשנת 1939 סיים את סורבון. בשנים 1945–1950 הוא עבד במכון האסטרופיזי בפריז. לאחר מכך הוא עבר באוסטרליה, מצפה הכוכבים לוול, מצפה הכוכבים של מכללת הרווארד ומשנת 1960 באוניברסיטת טקסס באוסטין. בשנת 1965 קודם לדרגת פרופסור. בין המחקריו הראשונים היה חקר מאדים. בשנת 1959, אחרי ביצוע מספר תצפיות בלה הוגא, הוא העריך שטמפרטורת האטמוספירה של מאדים בחלקיו העליונים היא בין 210–300 מעלות קלווין. הוא עבד על סיווג מורפולוגי של גלקסיות ופרסם את התוצאות בשנת 1959. בסך הכל הוא פרסם שלושה קטלוגים של גלקסיות. על מחקריו הוענקו לו מספר פרסים בינלאומיים. הוא היה חבר באקדמיה הלאומית למדעים של ארצות הברית. קורות חיים
Wilder Shores

Wilder Shores הוא אלבום האולפן השמיני של הזמרת-יוצרת האמריקאית בלינדה קרלייל. האלבום יצא לאור ב-29 בספטמבר 2017, בהוצאת חברת התקליטים אדסל רקורדס. ב-21 באפריל 2018, הוציאה קרלייל מהדורה מחודשת של האלבום, בהוצאת חברת התקליטים דימון רקורדס. האלבום הגיע למקום הרביעי במצעד אלבומי העולם של בילבורד. קרלייל אמרה שההשראה מאחורי האלבום היא קונדליני יוגה: "אני עוסקת בקונדליני יוגה למעלה מעשרים וחמש שנים, ובשנים עשר השנים האחרונות בניתי לעצמי שגרת תרגול רצינית בנוגע לכך. תמיד רציתי להוציא אלבום כזה, אך הרגשתי מוכנה לכך רק בתחילת שנת 2015". בממלכה המאוחדת זכה להצלחה מתונה, כאשר הגיע למקום החמישים במצעד האלבומים המסחריים. מידע על האלבום Wilder Shores באתר MusicBrainz האלבום Wilder Shores באתר Discogs Belinda Carlisle - Wilder Shores, Discogs (באנגלית) Belinda Carlisle - Wilder Shores, Discogs (באנגלית) "Belinda Carslisle Chart History (World Albums)". Billboard. Retrieved November 3, 2017. Wilder Shores | Demon Music Group Official Albums Sales Chart Top 100 | Official Charts Company, www.officialcharts.com (באנגלית)
התזמורת הסימפונית ע"ש סימון בוליבר

התזמורת הסימפונית על שם סימון בוליבר (בספרדית: Orquesta Sinfónica Simón Bolívar) היא תזמורת נוער מוונצואלה הקרויה על שמו של הגיבור הלאומי הוונצואלי סימון בוליבר. התזמורת נוסדה בשנת 1975 על ידי הפסנתרן והכלכלן הוונצואלי חוסה אנטוניו אבראו. גוסטאבו דודאמל הוא המנהל האמנותי של התזמורת מאז 1999. התזמורת עבדה עם מנצחים מפורסמים רבים, דוגמת קלאודיו אבדו וסיימון ראטל. מדיה וקבצים בנושא התזמורת הסימפונית ע"ש סימון בוליבר בוויקישיתוף התזמורת הסימפונית ע"ש סימון בוליבר, באתר MusicBrainz (באנגלית) התזמורת הסימפונית ע"ש סימון בוליבר, באתר Discogs (באנגלית) התזמורת הסימפונית ע"ש סימון בוליבר, באתר Songkick (באנגלית) https://www.askonasholt.com/tours-and-projects/touring-partners/simon-bolivar-symphony-orchestra-of-venezuela/
Belinda

Belinda (בעברית: בלינדה) הוא אלבום הבכורה של הזמרת-יוצרת האמריקאית בלינדה קרלייל. האלבום יצא לאור ב-19 במאי 1986, בהוצאת חברת התקליטים I.R.S. רקורדס. מתוך האלבום יצאו ארבעה סינגלים. האלבום הגיע למקום השלושה-עשר במצעד הבילבורד 200. הסינגל הראשון מתוך האלבום יצא לאור בשנת 1986, בשם "Mad About You". השיר זכה להצלחה בין-לאומית, תוך שהצליח לכבוש את פסגת המצעד של קנדה. בהמשך, איגוד תעשיית ההקלטות הקנדי העניק לשיר את תואר הזהב על מכירות של למעלה מ-50,000 עותקים במדינה. הסינגל השני "I Feel the Magic", זכה להצלחה גם כן, כאשר הצליח להיכנס אל מצעד הבילבורד הוט 100, וגם אל המצעד של קנדה. הסינגל השלישי "Band of Gold" והרביעי "Since You've Gone", זכו להצלחה מתונה. האלבום עצמו זכה להצלחה רבה, כאשר קיבל את תואר הזהב מטעם איגוד תעשיית ההקלטות האמריקאי על מכירות של למעלה מ-500,000 עותקים בארצות הברית. בהמשך, קיבל את תואר הפלטינה בקנדה, על מכירות של למעלה מ-100,000 עותקים במדינה. במצעד האלבומים של קנדה, הגיע האלבום אל המקום ה-24. מידע על האלבום Belinda באתר MusicBrainz מידע על האלבום Belinda באתר AllMusic האלבום Belinda באתר Discogs האלבום Belinda באתר ספוטיפיי Belinda Carlisle - Belinda, Discogs (באנגלית) Belinda Carlisle - Mad About You, Discogs (באנגלית) Belinda Carlisle - I Feel The Magic, Discogs (באנגלית) Belinda Carlisle - Band Of Gold, Discogs (באנגלית) Artist Search for "belinda carlisle", AllMusic (באנגלית) "Top Singles - Volume 44, No. 24, September 6, 1986". RPM. Retrieved August 25, 2012. (ארכיון) Gold/Platinum, Music Canada (באנגלית) Belinda Carlisle Chart History, Billboard Gold & Platinum, RIAA (באנגלית) Item Display - RPM - Library and Archives Canada, web.archive.org, ‏2012-10-05